
ΠΕΡΙΛΗΠΤΙΚΗ ∆ΙΑΚΗΡΥΞΗ
Ο Δήμαρχος Σερβίων
Διακηρύσσει ότι:
 	Εκτίθεται σε φανερή προφορική πλειοδοτική δημοπρασία η εκμίσθωση του χώρου εγκατάστασης και λειτουργίας  ψυχαγωγικών παιχνιδιών ΛΟΥΝΑ ΠΑΡΚ   κατά τη διάρκεια λειτουργίας της Εμποροπανήγυρης  Σερβίων, η οποία και θα λειτουργήσει από 24 Σεπτεμβρίου μέχρι και 28 Σεπτεμβρίου 2026.
Η διάρκεια της μίσθωσης ορίζεται από 22.09.2026 έως και τις 29.09.2026 έτσι ώστε να υπάρχει χρόνος για την εγκατάσταση και απεγκατάσταση του εξοπλισμού.
 Η δημοπρασία θα διεξαχθεί την Πέμπτη 13 Αυγούστου 2026, και ώρα 11:00 π.μ. στο Γραφείο Δημάρχου παρουσία της Αρμόδιας Επιτροπής και σύμφωνα µε τις διατάξεις του Π.∆. 270/1981 και επαναληπτική σε περίπτωση που αποβεί άκαρπη την Πέμπτη  20 Αυγούστου  2026, την ίδια ώρα και στον ίδιο χώρο.
 Ελάχιστο όριο πρώτης προσφοράς ορίζεται το ποσό των δέκα χιλιάδων ευρώ (6.000,00 €)
Δικαίωμα συμμετοχής στη δημοπρασία έχουν όλα τα φυσικά και νομικά πρόσωπα που ασκούν σχετική δραστηριότητα αφού προσκομίσουν γραμμάτιο κατάθεσης στο Ταμείο Παρακαταθηκών & Δανείων ή εγγυητική επιστολή αναγνωρισμένης Τράπεζας ποσού ευρώ 600,00 € υπέρ του Δήμου. Η εγγυητική επιστολή θα επιστραφεί μετά τη δημοπρασία σε όλους, εκτός από τον τελευταίο πλειοδότη, ο οποίος υποχρεούται να αντικαταστήσει αυτήν, με άλλη όμοια ποσού ίσου προς το 10% με το ποσό της τελευταίας του προσφοράς.
Για περισσότερες πληροφορίες σχετικά με τους όρους της διακήρυξης και τα δικαιολογητικά συμμετοχής, οι ενδιαφερόμενοι μπορούν να απευθύνονται κατά τις εργάσιμες ημέρες και ώρες στο αρμόδιο  Τμήμα του Δήμου τηλ. 2464350118, email: gaa@dservion.gr καθώς και στην ιστοσελίδα του Δήμου Σερβίων στη διεύθυνση https://servia.gov.gr 

